- Hindi News
- National
- जिले में 3 साल में 2100 चोरी, आधी वारदात तो शहर के चार थानों में, जहां गश्त पर हर माह ~2 लाख खर्च
जिले में 3 साल में 2100 चोरी, आधी वारदात तो शहर के चार थानों में, जहां गश्त पर हर माह ~2 लाख खर्च
पुलिस के दावों पर भरोसा नहीं शहरवासियों को
फतहलालशर्मा/तोषी शर्मा | भीलवाड़ा
शहरकी जनता चोरों की चुनौती से चिंता में है, लेकिन पुलिस रोकने में नाकाम हो रही है। लगातार हो रही चोरियों के बाद जब पुलिस के आंकड़ों और प्रयासों की पड़ताल की तो चौंकाने वाली हकीकत सामने आई। जिले में तीन साल के दौरान करीब 2100 चोरी की वारदात हुईं। हैरानी की बात यह कि इनमें से आधी वारदात शहर के उन चार थाना क्षेत्र में हुई, जहां अलग से गश्त के लिए टीम और गाड़ी मिली हुई हैं।
हर माह दो लाख रुपए का पेट्रोल-डीजल पर खर्चा हो रहा है। जबकि भत्ते अलग हैं। इन घटनाओं में करीब 20 करोड़ का माल चोरी हुआ, जिसमें आधा माल शहर से है। चिंताजनक बात यह है कि पुलिस ने रात को गश्त बढ़ा दी तो अब चोर दिन में सेंध लगाने लगे हैं। पिछले दिनों शहर में ऐसी तीन वारदात हो चुकी हैं। पुलिस की सफलता का ग्राफ ये है कि सिर्फ 17 फीसदी मामलों में ही खुलासा हो सका है। लगातार हो रही घटनाओं से शहर में खौफ का माहौल बना हुआ है। फिर भी पुलिस कुछ नहीं कर पा रही।
^गश्त बढ़ाने के साथ ही अनुसंधान में तकनीक, फोरेंसिक जांच की अधिक मदद ली जाएगी। सजग पड़ोसी योजना चलाकर लोगों को जागरूक करेंगे। इसमें कॉलोनियों में अपने स्तर पर चौकीदार गार्ड की व्यवस्था के लिए प्रेरित किया जाएगा। कानून व्यवस्था, वीआईपी ड्यूटी, सामाजिक-धार्मिक आयोजनों में ड्यूटी देने में अधिक व्यस्त रहती है। इस कारण अनुसंधान के लिए पर्याप्त समय नहीं मिलता। गोपालस्वरूपमेवाड़ा, एएसपी मुख्यालय
tgl_Latn sot_Latn hin_Deva hin_Deva hin_Deva npi_Deva hin_Deva hin_Deva hin_Deva